સત્તાવાર આંકડાઓ મુજબ માર્ચ ૨૦૧૭ થી આજદિન સુધી ઉત્તર પ્રદેશ પોલીસ દ્વારા કરવામાં આવેલ લગભગ ૧૫૦૦ એકાઉન્ટરમાં ૪૦૦ થી વધુ લોકો ઘાયલ થયા છે. ઇન્ડિયા ટુડેની સ્પેશ્યલ ઈન્વેસ્ટીગેશન ટીમની તપાસમાં સામે આવ્યું હતું કે યુપી પોલીસનાં અમુક લોકો ખોટા કેસમાં નિર્દોષ લોકોને ફસાવી રહ્યાં છે અને પછી તેમને નકલી એકાઉન્ટરમાં શૂટ કરી દે છે. આ બધું પ્રમોશન અને બીજા પાસેથી પૈસા લઈને કોઈને ઠેકાણે પાડવાના ઈરાદે થઇ રહ્યું છે.